Publication: Magyar Közlöny
Issue: MK-2000-124 (Year: 2000, Number: 124)
Era: 1990-2004
Section: a gépjárműadóról szóló 1991. évi LXXXII. törvény (a továbbiakban: Gjt.) 6. §-ával. Amíg ugyanis a Gjt. az adó
Paragraph Index: 994

d) pontjában foglaltaknak megfelelően a helyi adózásnak a kereteit szabályozza. A Htv.-ből a közterhekhez való hozzájárulási kötelezettség, adókötelezettség közvetlenül nem keletkezik. A törvény keretei között az önkormányzat képviselő-testületének joga a helyi adók megállapítása. Adómegállapítási joga körében az önkormányzatot nagy döntési szabadság illeti meg. Dönt arról, hogy egyáltalán állapít-e meg helyi adót, a törvényben szabályozott helyi adónemek közül melyeket vezet be, a törvényben meghatározott határokon belül megállapítja az adó mértékét, módjában áll az is, hogy a törvényben meghatározott adómenteségeken és adókedvezményeken túl további mentességeket, kedvezményeket állapítson meg.” (1827/B/1991. AB határozat; ABH 1992, 532.) Az egyes adónemeket, az adó alanyait, az adó tárgyát, az adó alapját, mértékének felső határát, illetve az alapvető adókedvezményeket és -mentességeket a Htv. határozza meg. Ezektől az önkormányzatok csak kifejezett felhatalmazás esetén térhetnek el. Ilyen felhatalmazást csak a Htv.

Source: https://magyarkozlony.hu/hivatalos-lapok/12ea2d2acdbbb673ff8662679aa1cccb73d12bfd/dokumentumok/ae40ac9d2a3fc4d42c3888a63f9efbf4828bb578/letoltes